શ્રદ્ધા કપૂર એક સારી અભિનેત્રી હોવાની સાથે સારી સિંગર પણ છે. તેણે પોતાના અવાજથી લોકોનાં દિલ જીત્યા બાદ જબરદસ્ત ડાન્સ કરીને દર્શકોને ચોંકાવી દીધા. અા વર્ષે ફિલ્મ ‘બાગી’માં એક્શન સીન અાપીને પણ તેણે ઈઝિલી લોકોનાં મન મોહી લીધાં. હંમેશાં ચુલબુલી અને ખુશ દેખાતી શ્રદ્ધા એક શાંત અને મૃદુ સ્વભાવની વ્યક્તિ છે. અત્યાર સુધીની પોતાની ફિલ્મી સફર અંગે તે વાત કરતાં કહે છે કે મારા પર ભગવાનની કૃપા રહી, જેથી મને સારી ફિલ્મનો ભાગ બનવાનો મોકો મળ્યો. દર્શકોનો ખૂબ જ પ્રેમ મળ્યો. અાશા રાખું છું કે હું વધુ મહેનત કરીશ, જેથી દર્શકોએ નિરાશ ન થવું પડે. મારી સફર અત્યંત ચઢાવ-ઉતારવાળી રહી. મેં પડકાર પણ જોયા. ફિલ્મ નિર્માણ અને એક્ટર બનવામાં ખૂબ મહેનત કરવી પડે છે. દરેક રોલની એક અલગ માગ હોય છે. તમારે તેના રોલ પ્રમાણે તૈયાર થવું પડે છે. એક્ટિંગ કોઈ સરળ વસ્તુ નથી.